Internet se lieflinghond sterfJohn en Schoep ‘n Video wat die verhaal van die foto vertel volg onderaan die berig.Die hond in ‘n foto [sien foto regs] van Augustus 2012 saam met sy baas, John Unger, in Lake Superior, wat miljoene se harte aangeraak het, is oorlede. Unger het Schoep elke aand in die meer in geneem om die pyn van sy erge artritis te probeer verlig. Duisende mense het finansieel bygedra vir behandeling om seker te maak dat Schoep en Unger nog bietjie langer bymekaar kon bly. Schoep het op 15 Junie sy 20ste verjaarsdag gevier, maar is 26 dae later oorlede. ‘n Foto van ‘n hondespoor in die sand is Donderdag op Schoep en John se amptelike Facebook-blad geplaas met die bevestiging dat Schoep Woensdag oorlede is. “As jy liefde gee, sal dit tienvoudig na jou terugkeer,” het Unger gesê.